N’otru sentíu, quier venceyase la supuesta evaluación, que proponen que seya voluntaria, al cobru d’incentivos salariales. N’Asturies sabemos perbién lo que supunxo venceyar un complementu retributivo a la evaluación voluntaria del profesoráu, de fechu ye la única Comunidá en qu’hai una Llei d’Incentivos a la Evaluación del profesoráu. Dende SUATEA, como bien sabe’l profesoráu asturianu, manifestémonos dende’l primer momentu absolutamente en contra de la evaluación del profesoráu y de venceyala al cobru d’incentivos salariales, porque marxinó a docentes que nun cumplíen los requisitos (ente otros, el profesoráu interín) y porque, amás, supón un sistema retributivu basáu na arbitrariedá, nel clientelismu y na consideranza de la función docente non como un trabayu n’equipu (condición inescusable) sinón como una competición na que podría asoceder qu’unos, los meyor vistos pola dirección del centru, pueden algamar xubíes salariales, pero quien seyan críticos o nun se plieguen a los sos dictaos pueden vese relegaos no profesional y salarial.
#000010
Dende SUATEA venimos denunciando dende va años que la Llei d’evaluación del profesoráu asturianu foi un chantaxe pa los docentes, pos supunxo venceyar la evaluación voluntaria al cobru d’un complementu salarial en llugar d’universalizar la homologación salarial al restu de CCAA, que sería lo esperable y lo más xusto. Ello ye que namás n’Asturies se plantega d’esta forma. Y too ello cola aquiescencia de dellos sindicatos que quixeron apuntase el tantu d’una pequeña medría salarial selectiva y discriminadora (dexó fuera’l profesoráu interín, al proviniente d’otros territorios, al que nun tuviera más de cinco años d’antigüedá nel cuerpu), ensin importa-yos lo que la evaluación supón de chantaxe pal profesoráu.
#000011
La nuesa obligación como sindicatu ye amosar los peligros que supón esta propuesta, que ye discriminatoria y potencialmente destructora de bona parte de les condiciones llaborales del profesoráu de les tovía esistentes. A lo que realmente aspiramos ye a recuperar un salariu dignu que nos arrampuñaron cola escusa de la crisis y pa ello nun precisamos nengún tipu d’evaluación voluntaria nin de xantaxe sinón un aumentu llinial ensin condiciones pa tol profesoráu.
#000012
Una xuba salarial que mos sigue aprobetayando
#000021
¿Quién firmó’l cese a los 3 años del personal interino?
#000022